
ประกาศเทศบาลตำบลกงหรา
เรื่อง   สอบราคาจัดซื้อรถกระบะ (รถบรรทุกดีเซล) ขนาดไม่ต่ำกว่า 1 ตัน แบบกระบะตอนเดียว  (2 ประตู) ระบบขับเคลื่อน  4  ล้อ  จำนวน  1  คัน
---------------------------------------

                    ด้วยเทศบาลตำบลกงหรา ตำบลกงหรา อำเภอกงหรา จังหวัดพัทลุง มีความประสงค์จะสอบ                     จัดซื้อรถกระบะ(รถบรรทุกดีเซล) ขนาดไม่ต่ำกว่า 1 ตัน แบบกระบะตอนเดียว (2 ประตู)ระบบขับเคลื่อน 4  ล้อ  รายละเอียดคุณลักษณะเฉพาะแนบท้ายเอกสารสอบราคา

ราคางบประมาณ   675,000.- บาท  (-หกแสนเจ็ดหมื่นห้าพันบาทถ้วน-)  
ราคากลาง    675,000.- บาท  (-หกแสนเจ็ดหมื่นห้าพันบาทถ้วน-)  
 ผู้มีสิทธิเสนอราคาจะต้องมีคุณสมบัติ ดังต่อไปนี้
๑.  เป็นผู้ที่มีอาชีพขายพัสดุที่สอบราคาซื้อดังกล่าว

๒.  ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว

  
๓.  ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคา  ได้มีคำสั่งให้สละสิทธิ์ความคุ้มกันเช่นนั้น

          ๔.  ไม่เป็นผู้มีผลประโยชน์ร่วมกันกับผู้เสนอราคารายอื่น ที่เข้าเสนอราคาให้แก่เทศบาลตำบลกงหรา    ณ วันประกาศสอบราคา  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาซื้อครั้งนี้   
กำหนดยื่นซองสอบราคา   ตั้งแต่วันที่   18  มกราคม  2559   ถึงวันที่   29 มกราคม  2559   ในวันเวลาราชการ ณ  งานพัสดุ  กองคลัง   เทศบาลตำบลกงหรา  และกำหนดยื่นซอง   ในวันที่  1  กุมภาพันธุ์  2559    ระหว่างเวลา  10.00  -12.00 น.  ณ  ศูนย์รวมข้อมูลข่าวสารการจัดซื้อจัดจ้าง  ของ อบต.  ระดับอำเภอ  (ที่ว่าการอำเภอกงหรา)  
กำหนดเปิดซองสอบราคา   ในวันที่   1  กุมภาพันธุ์  2559  ณ  ศูนย์รวมข้อมูลข่าวสารการจัดซื้อจัดจ้างของอบต. ระดับอำเภอ   (ที่ว่าการอำเภอกงหรา)    ตั้งแต่เวลา   10.00  น.  เป็นต้นไป
ผู้สนใจติดต่อขอซื้อเอกสารสอบราคาในราคาชุดละ  500.-  บาท  ได้ที่สำนักงานเทศบาลตำบลกงหรา   ระหว่างวันที่ 15  มกราคม 2559  ถึงวันที่ 27  มกราคม 2559  ดูรายละเอียดได้ที่เว็บไซต์  www.kongra.go.th หรือสอบถามทางโทรศัพท์หมายเลข    0–7467–1192  ในวันและเวลาราชการ
ประกาศ   ณ  วันที่    18  เดือน  มกราคม    พ.ศ.  2559                       
                 (ลงชื่อ)        [image: image2.png]



                                  (นายชัยพิทักษ์   เจริญผล) 

                    


                 นายกเทศมนตรีตำบลกงหรา
เอกสารสอบราคาซื้อ  เลขที่ 2/2559
เรื่อง   สอบราคาซื้อจัดรถกระบะ (รถบรรทุกดีเซล) ขนาดไม่ต่ำกว่า 1 ตัน แบบกระบะตอนเดียว  (2 ประตู) ระบบขับเคลื่อน  4  ล้อ  จำนวน  1  คัน

ตามประกาศเทศบาลตำบลกงหรา   ลงวันที่  18  มกราคม  2559
-------------------------------------

                     ด้วยเทศบาลตำบลกงหรา  ตำบลกงหรา   อำเภอกงหรา  จังหวัดพัทลุง   มีความประสงค์จะสอบราคาจัดซื้อรถกระบะ (รถบรรทุกดีเซล) ขนาดไม่ต่ำกว่า 1 ตัน แบบกระบะตอนเดียว  (2 ประตู) ระบบขับเคลื่อน  4  ล้อ  จำนวน  1  คัน  รายละเอียดคุณลักษณะเฉพาะแนบท้ายเอกสารสอบราคา

ราคางบประมาณ   675,000.- บาท  (-หกแสนเจ็ดหมื่นห้าพันบาทถ้วน-)  
ราคากลาง    675,000.- บาท  (-หกแสนเจ็ดหมื่นห้าพันบาทถ้วน-)  


ซึ่งพัสดุครุภัณฑ์ที่จะซื้อนี้ต้องเป็นของแท้ ของใหม่ ไม่เคยใช้งานมาก่อน ไม่เป็นของเก่าเก็บ อยู่ในสภาพที่จะใช้งานได้ทันที  และมีคุณลักษณะเฉพาะตรงตามที่กำหนดในเอกสารสอบราคาฉบับนี้                                                         
                    โดยมีข้อแนะนำและข้อกำหนดดังต่อไปนี้
๑. เอกสารแนบท้ายเอกสารสอบราคา

๑.๑ รายละเอียดคุณลักษณะเฉพาะ
๑.๒ แบบใบเสนอราคา
๑.๓ แบบสัญญาซื้อขาย
๑.๔ แบบหนังสือค้ำประกัน
      (1)  หลักประกันซอง
      (2)  หลักประกันสัญญา
      (3)  หลักประกันการรับเงินค่าพัสดุล่วงหน้า  
๑.๕ บทนิยาม
      (๑) ผู้เสนอราคาหรือผู้มีสิทธิเสนอราคาที่มีผลประโยชน์ร่วมกัน
                 (๒) การขัดขวางการแข่งขันราคาอย่างเป็นธรรม
๑.๖ แบบบัญชีเอกสาร
                (๑) บัญชีเอกสารส่วนที่  ๑
                (๒) บัญชีเอกสารส่วนที่  ๒
2. คุณสมบัติของผู้ประสงค์จะเสนอราคา
          2.๑   ผู้เสนอราคาต้องเป็นผู้ที่มีอาชีพขายพัสดุที่สอบราคาซื้อ
          2.2   ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหาร
                  ราชการส่วนท้องถิ่นและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่น
                  เป็นผู้ทิ้งงานตามระเบียบของทางราชการ

2.3   ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น  ณ วันประกาศสอบราคา หรือไม่  
                 เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ ๑.๕

2.4   ผู้เสนอราคาต้องไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของ
                 ผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
3. หลักฐานการเสนอราคา
ผู้เสนอราคาจะต้องเสนอเอกสารหลักฐานยื่นมาพร้อมกับซองใบเสนอราคา  โดยแยกไว้นอกซองใบเสนอราคาเป็น   ๒  ส่วน  คือ
               ๓.๑  ส่วนที่   ๑  อย่างน้อยต้องมีเอกสารดังต่อไปนี้
(๑) ในกรณีผู้เสนอราคาเป็นนิติบุคคล
(1) ห้างหุ้นส่วนสามัญหรือห้างหุ้นส่วนจำกัด  ให้ยื่นสำเนาหนังสือรับรองการจดทะเบียนนิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม พร้อมรับรองสำเนาถูกต้อง
(2) บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคล  สำเนาหนังสือบริคณห์สนธิ  บัญชีรายชื่อกรรมการผู้จัดการ  ผู้มีอำนาจควบคุม  และบัญชีผู้ถือหุ้นรายใหญ่ พร้อมรับรองสำเนาถูกต้อง
(2) ในกรณีผู้ประสงค์จะเสนอราคาเป็นบุคคลธรรมดา หรือคณะบุคคลที่มิใช่นิติบุคคล ให้ยื่นสำเนาบัตรประจำตัวประชาชนของผู้นั้น  สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วน  พร้อมทั้งรับรองสำเนาถูกต้อง
(3) ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า  ให้ยื่นสำเนาสัญญาของการเข้าร่วมค้า  สำเนาบัตรประจำตัวประชาชนของผู้ร่วมค้า  และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทย  ก็ให้ยื่นสำเนาหนังสือเดินทาง หรือผู้ร่วมค้าฝ่ายใดเป็นนิติบุคคล ให้ยื่นเอกสารตามที่ระบุไว้ใน (๑)  พร้อมรับรองสำเนาถูกต้อง
(4) สำเนาใบทะเบียนพาณิชย์  สำเนาใบทะเบียนภาษีมูลค่าเพิ่ม  สำเนาบัตรประจำตัวผู้เสียภาษี พร้อมรับรองสำเนาถูกต้อง
(5) บัญชีเอกสารส่วนที่ ๑ ทั้งหมดที่ได้ยื่นพร้อมกับซองใบเสนอราคา ตามแบบในข้อ ๑.๖ (๑)

               ๓.๒   ส่วนที่   ๒  อย่างน้อยต้องมีเอกสารดังต่อไปนี้
(1)  แคตตาล็อค   และหรือแบบรูปและรายการละเอียดคุณลักษณะ
(2)  หนังสือมอบอำนาจซึ่งปิดอากรแสตมป์ตามกฎหมาย ในกรณีที่ผู้เสนอราคามอบ  
      อำนาจให้บุคคลอื่นทำการแทน 
(3)  บัญชีเอกสารส่วนที่  ๒  ทั้งหมดที่ได้ยื่นพร้อมกับซองใบเสนอราคา ตามแบบในข้อ  ๑.๖ (๒)
๔.   การเสนอราคา

       ๔.๑  ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้ โดยไม่มีเงื่อนไขใดๆทั้งสิ้น และจะต้องกรอกข้อความให้ถูกต้องครบถ้วนลงลายมือชื่อของผู้เสนอราคาให้ชัดเจน จำนวนเงินที่เสนอต้องระบุตรงกันทั้งตัวเลขและตัวอักษร โดยไม่มีการขูดลบ หรือแก้ไข หากมีการขูดลบ ตก เติม แก้ไข เปลี่ยนแปลงจะต้องลงลายมือชื่อผู้เสนอราคาพร้อมประทับตรา (ถ้ามี) กำกับไว้ด้วยทุกแห่ง

        ๔.๒  เสนอราคาจะต้องเสนอราคาเป็นเงินบาท และเสนอราคาเพียงราคาเดียว โดยเสนอราคารวม              และหรือราคาต่อหน่วย และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ ราคารวมที่เสนอ จะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกัน ให้ถือตัวหนังสือเป็นสำคัญ โดยคิดราคารวมทั้งสิ้น  ซึ่งรวมค่าภาษีมูลค่าเพิ่ม และภาษีอากรอื่น ค่าขนส่ง ค่าจดทะเบียน  และค่าใช้จ่ายอื่นๆทั้งปวง จนกระทั่งส่งมอบพัสดุให้เทศบาลตำบลกงหรา

                 ราคาที่เสนอจะต้องเสนอกำหนดยืนราคา ไม่น้อยกว่า   30   วัน นับแต่วันเปิดซองใบเสนอราคา โดยภายในกำหนดยืนราคา ผู้เสนอราคาต้องรับผิดชอบราคาที่ตนได้เสนอไว้  และจะถอนการเสนอราคามิได้
                4.3  ผู้เสนอราคาจะต้องเสนอกำหนดเวลาส่งมอบพัสดุ ไม่เกิน    45   วัน นับจากวันลงนามในสัญญาซื้อขาย
 
                4.4  ผู้เสนอราคาต้องส่งแคตตาล็อก  และหรือรูปแบบรายการละเอียดคุณลักษณะเฉพาะของ     รถกระบะ (รถบรรทุกดีเซล) ขนาดไม่ต่ำกว่า 1 ตัน แบบกระบะตอนเดียว  (2 ประตู) ระบบขับเคลื่อน  4  ล้อ  จำนวน  1  คัน   ไปพร้อมใบเสนอราคา  เพื่อประกอบการพิจารณาหลักฐานดังกล่าวนี้ เทศบาลตำบล     กงหราจะยึดไว้เป็นเอกสารทางราชการ

      สำหรับแคตตาล็อกที่แนบพิจารณา  หากเป็นสำเนารูปถ่ายจะต้องรับรองสำเนาถูกต้องโดยผู้มีอำนาจทำนิติกรรมแทนนิติบุคคล    หากคณะกรรมการเปิดซองสอบราคามีความประสงค์จะขอดูต้นฉบับ
แคตตาล็อก   ผู้เสนอราคาจะต้องนำต้นฉบับมาให้คณะกรรมการเปิดซองสอบราคาตรวจสอบภายใน .....3..... วัน
                4.5  ผู้เสนอราคาจะต้องส่งตัวอย่างของพัสดุที่เสนอ จำนวน....-.... (หน่วย) เพื่อใช้ในการตรวจทดลองหรือประกอบการพิจารณาและหรือประกอบสัญญา ทั้งนี้เทศบาลตำบลกงหราจะไม่รับผิดชอบในความเสียหายใดๆที่เกิดขึ้นแก่ตัวอย่างดังกล่าว ตัวอย่างที่เหลือหรือไม่ใช้แล้วเทศบาลตำบลกงหราจะคืนให้แก่ผู้เสนอราคา
                ๔.6  ก่อนยื่นซองสอบราคา  ผู้เสนอราคาควรตรวจร่างสัญญา รายละเอียด คุณลักษณะ ฯลฯ ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา
                ๔.7  ผู้เสนอราคาจะต้องยื่นซองสอบราคาที่ปิดผนึกซองเรียบร้อย  จ่าหน้าซองถึงประธานคณะกรรมการ

เปิดซองสอบราคา  โดยระบุไว้ที่หน้าซองว่า  “ใบเสนอราคาตามเอกสารสอบราคาซื้อเลขที่  2/๒๕๕9”  โดยยื่นโดยตรงต่อเทศบาลตำบลกงหรา    ตั้งแต่วันที่  18  มกราคม  ๒๕๕9    ถึงวันที่  29  มกราคม  2559    ระหว่างเวลา  ๐๘.๓๐ น.  ถึง ๑๖.๓๐ น.  ณ. ห้องกองคลัง  เทศบาลตำบลกงหรา   และในวันที่  1  กุมภาพันธ์   2559   ระหว่างเวลา  10.๐๐  น. ถึง  ๑2.๐๐ น.  ณ  ศูนย์รวมข้อมูลข่าวสารการจัดซื้อจัดจ้าง  ของ อบต.  ระดับอำเภอ    (ที่ว่าการอำเภอกงหรา )    กำหนดเปิดซองสอบราคาในวันที่   2  กุมภาพันธ์   2559  ณ  ศูนย์รวมข้อมูลข่าวสารการจัดซื้อจัดจ้างของอบต. ระดับอำเภอ  (ที่ว่าการอำเภอกงหรา)    ตั้งแต่    10.00  น.   เป็นต้นไป                             
                   เมื่อพ้นกำหนดเวลายื่นซองสอบราคาและจะไม่รับซองสอบราคาโดยเด็ดขาด 
                   คณะกรรมการเปิดซองสอบราคา จะดำเนินการตรวจสอบคุณสมบัติของผู้เสนอราคาแต่ละรายว่า เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ตามข้อ ๑.๕ (๑)  ณ วันประกาศสอบราคาหรือไม่ และประกาศรายชื่อผู้เสนอราคาที่มีสิทธิได้รับการคัดเลือกก่อน การเปิดซองใบเสนอราคา



หากปรากฏต่อคณะกรรมเปิดซองสอบราคาก่อน  หรือในขณะที่มีการเปิดซอง
ใบเสนอราคาว่ามีผู้เสนอราคากระทำการอันเป็นการขัดขวางการแข่งขันราคาอย่างเป็นธรรม    ตามข้อ ๑.๕ (๒)  และคณะกรรมการฯ เชื่อว่ามีการกระทำอันเป็นการขัดขวางการแข่งขันราคาอย่างเป็นธรรม  คณะกรรมการฯ จะตัดรายชื่อผู้เสนอราคารายนั้นออกจากการเป็นผู้เสนอราคา  และประกาศรายชื่อผู้เสนอราคาที่มีสิทธิรับการคัดเลือกและเทศบาลตำบลกงหราจะพิจารณาลงโทษผู้เสนอราคาดังกล่าวเป็นผู้ทิ้งงาน  เว้นแต่คณะกรรมการฯ จะวินิจฉัยได้ว่าผู้เสนอราคารายนั้น เป็นผู้ที่ให้ความร่วมมือเป็นประโยชน์ต่อการพิจารณาของทางราชการและมิได้เป็นผู้ริเริ่มให้มีการกระทำดังกล่าว


ผู้เสนอราคาที่ถูกตัดรายชื่อออกจากการเป็นผู้เสนอราคา เพราะเหตุเป็นผู้เสนอราคา                   ที่มีผลประโยชน์ร่วมกันกับผู้เสนอราคารายอื่น ณ วันประกาศสอบราคา หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรมอาจอุทธรณ์คำสั่งดังกล่าวต่อผู้ว่าราชการจังหวัด ภายใน 3 วัน นับแต่วันที่ได้รับแจ้งจากคณะกรรมการเปิดซองสอบราคา การวินิจฉัยอุทธรณ์ของผู้ว่าราชการจังหวัดให้ถือเป็นที่สุด

คณะกรรมการเปิดซองสอบราคาจะเปิดซองใบเสนอราคาของผู้เสนอราคาที่มีสิทธิได้รับการคัดเลือกดังกล่าวข้างต้น  ณ  ศูนย์รวมข้อมูลข่าวสารการจัดซื้อจัดจ้างของอบต.  ระดับอำเภอ  (ที่ว่าการอำเภอกงหรา)    
อำเภอกงหรา  จังหวัดพัทลุง  ในวันที่   2  กุมภาพันธ์   2559   ตั้งแต่เวลา 10.00 น.  เป็นต้นไปจนกว่าจะ
แล้วเสร็จ


การยื่นอุทธรณ์ตามวรรค ๕  ย่อมไม่เป็นเหตุให้มีการขยายระยะเวลาการเปิดซองใบเสนอราคา
เว้นแต่ผู้ว่าราชการจังหวัดพิจารณาเห็นว่า การขยายระยะเวลาดังกล่าว จะเป็นประโยชน์แก่ทางราชการอย่างยิ่ง และในกรณีที่ผู้ว่าราชการจังหวัดพิจารณาเห็นด้วยกับคำคัดค้านของผู้อุทธรณ์และเห็นว่าการยกเลิกการเปิดซองใบเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่ง ให้ผู้ว่าราชการจังหวัดมีอำนาจยกเลิกการเปิดซองใบเสนอราคาดังกล่าวได้

   ๕.  หลักเกณฑ์และสิทธิในการพิจารณาราคา


        ๕.๑  ในการสอบราคาครั้งนี้ เทศบาลตำบลกงหรา  จะพิจารณาตัดสินด้วยราคารวม

        ๕.๒   หากผู้เสนอราคารายใดมีคุณสมบัติไม่ถูกต้องตามข้อ  ๒  หรือยื่นหลักฐานการเสนอราคาไม่ถูกต้อง หรือไม่ครบถ้วนตามข้อ ๓  หรือยื่นซองสอบราคาไม่ถูกต้องตามข้อ ๔  แล้ว  และคณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น   เว้นแต่เป็นข้อผิดพลาดหรือผิดหลงเล็กน้อย  หรือที่ผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ ทั้งนี้ในเฉพาะในกรณีที่พิจารณาเห็นว่า  จะเป็นประโยชน์ต่อเทศบาลตำบลกงหรา  เท่านั้น

                  ๕.๓  เทศบาลตำบลกงหรา สงวนสิทธิไม่พิจารณาราคาของผู้เสนอราคาโดยไม่มีการผ่อนผันกรณี ดังต่อไปนี้


     (๑) ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือในหลักฐานการรับเอกสารสอบราคาของเทศบาลตำบลกงหรา


     (๒) ไม่กรอกชื่อนิติบุคคล หรือบุคคลธรรมดา หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา


     (๓) เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น


     (๔) ราคาที่เสนอมีการขูดลบ ตก เติม แก้ไขเปลี่ยนแปลงโดยผู้เสนอราคามิได้ลงลายมือชื่อพร้อมประทับตรา  (ถ้ามี)  กำกับไว้     
                   ๕.๔  ในการตัดสินการสอบราคาหรือในการทำสัญญา คณะกรรมการเปิดซองสอบราคาหรือเทศบาลตำบลกงหรามีสิทธิ์ให้ผู้เสนอราคาชี้แจงข้อเท็จจริง สภาพฐานะหรือข้อเท็จจริงอื่นใดที่เกี่ยวข้องกับผู้เสนอราคา เทศบาลตำบลกงหรามีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง


๕.๕  เทศบาลตำบลกงหราทรงไว้ซึ่งสิทธิ์ที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดเก็บไว้ และอาจพิจารณาเลือกซื้อในจำนวนหรือขนาดหรือเฉพาะรายการหนึ่งรายการใด หรืออาจจะยกเลิกการสอบราคาโดยไม่พิจารณาจัดซื้อเลยก็ได้สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญ และให้ถือว่าการตัดสินของเทศบาลตำบลเป็นเด็ดขาด ผู้เสนอราคาจะเรียกร้องค่าเสียหายใดๆมิได้ รวมทั้งเทศบาลตำบลกงหราจะพิจารณายกเลิกการสอบราคาและลงโทษผู้เสนอราคาเสมือนผู้ทิ้งงาน หากมีเหตุที่เชื่อได้ว่า การเสนอราคากระทำไปโดยไม่สุจริต เช่น การเสนอเอกสารอันเป็นเท็จ หรือใช้ชื่อบุคคลธรรมดา หรือนิติบุคคลอื่นมาเสนอราคาแทน เป็นต้น
๕.๖ ในกรณีที่ปรากฏข้อเท็จจริงภายหลังจากการเปิดซองสอบราคาว่า  ผู้เสนอราคาที่มีสิทธิได้รับการคัดเลือกตามที่ได้ประกาศรายชื่อไว้ ตามข้อ  ๔.5  เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น  ณ  วันประกาศสอบราคา  หรือเป็นผู้เสนอราคาที่กระทำอันเป็นการขัดขวางการแข่งขันราคาอย่างเป็นธรรม  ตามข้อ ๑.๕    เทศบาลตำบลกงหรา   มีอำนาจที่จะตัดรายชื่อผู้เสนอราคาที่มีสิทธิได้รับการคัดเลือกดังกล่าวออกจากประกาศรายชื่อพิจารณาลงโทษผู้เสนอราคารายนั้นเป็นผู้ทิ้งงาน

ในกรณีนี้หากผู้ว่าราชการจังหวัดพิจารณาเห็นว่า      การยกเลิกการเปิดซองใบเสนอราคา
ที่ได้ดำเนินการไปแล้วจะเป็นประโยชน์แก่ทางราชการอย่างยิ่ง  ผู้ว่าราชการจังหวัดมีอำนาจยกเลิกการเปิด
ซองใบเสนอราคาดังกล่าวได้

    ๖.  การทำสัญญาซื้อขาย

        6.1  ในกรณีที่ผู้ชนะการสอบราคาสามารถส่งมอบสิ่งของได้ครบถ้วนภายใน ๕ วันทำการของทางราชการ นับตั้งแต่วันที่ทำข้อตกลงซื้อ เทศบาลตำบลกงหราจะพิจารณาจัดทำข้อตกลงเป็นหนังสือแทนการทำสัญญาตามแบบสัญญาดังระบุไว้ใน ๑.๓ ก็ได้
                  6.2  ในกรณีที่ผู้ชนะการสอบราคาไม่สามารถส่งมอบสิ่งของได้ครบถ้วนใน ๕ วันทำการของราชการหรือเทศบาลตำบลกงหราเห็นว่าไม่สมควรจัดทำข้อตกลงเป็นหนังสือตามข้อ 6.๑ ผู้ชนะการสอบราคาจะต้องทำสัญญาดังระบุในข้อ ๑.๓ กับเทศบาลตำบลกงหรา ภายใน ๗ วัน นับถัดจากวันที่ได้รับแจ้ง และจะต้องวางหลักประกันสัญญาเป็นจำนวนเงินเท่ากับร้อยละ 5 ของราคาค่าจ้างที่สอบราคาได้  ให้เทศบาลตำบลกงหรายึดถือไว้ในขณะทำสัญญา โดยใช้หลักประกันอย่างหนึ่งอย่างใดดังต่อไปนี้                   
(๑)  เงินสด


(๒)  เช็คที่ธนาคารสั่งจ่ายให้แก่เทศบาลตำบลกงหรา  โดยเป็นเช็คลงวันที่ที่ทำสัญญาหรือก่อนหน้านั้น ไม่เกิน ๓ วันทำการของทางราชการ


(๓)  หนังสือค้ำประกันของธนาคารภายในประเทศ ตามแบบหนังสือค้ำประกัน ดังระบุใน ข้อ1.๔ (๒)



(๔)  หนังสือค้ำประกันของบรรษัทเงินทุนอุตสาหกรรมแห่งประเทศไทย  หรือบริษัทเงินทุน      หรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย  ซึ่งได้แจ้งชื่อเวียนให้ส่วนราชการหรือหน่วยงานบริหารราชการส่วนท้องถิ่นต่าง ๆ ทราบแล้ว โดยอนุโลมให้ใช้  ตามแบบหนังสือค้ำประกัน ดังระบุในข้อ ๑.๔ (๒)



(๕)  พันธบัตรรัฐบาลไทยหลักประกันนี้จะคืนให้ โดยไม่มีดอกเบี้ยภายใน ๑๕  วันนับถัดจากวันที่    ผู้ชนะการสอบราคา (ผู้ขาย) พ้นจากข้อผูกพันตามสัญญาซื้อขายแล้ว
                 ๗.  อัตราค่าปรับ


  ค่าปรับตามแบบสัญญาซื้อขายจะกำหนดใน  อัตราร้อยละ ๐.๒๐ ของค่าตามสัญญาซื้อขายต่อวัน

       ๘.  การรับประกันความชำรุดบกพร่อง

              ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาซื้อขาย ตามแบบดังระบุในข้อ ๑.๓  แล้วแต่กรณี    จะต้องรับประกันความชำรุดบกพร่องของสิ่งของที่ซื้อขายที่เกิดขึ้นภายในระยะเวลา              ไม่น้อยกว่า……-..…เดือน….1..... ปี นับถัดจากวันที่ผู้ซื้อรับมอบ  โดยผู้รับขายต้องรีบจัดการซ่อมแซมแก้ไขให้ใช้การได้ดีดังเดิม ภายใน ๑๕ วันนับถัดจากวันที่ได้รับแจ้งความชำรุดบกพร่อง

          ๙. ข้อสงวนสิทธิในการเสนอราคาและอื่นๆ


๙.๑  เงินค่าพัสดุสำหรับการซื้อครั้งนี้ได้มาจากงบประมาณรายจ่าย ประจำปี  ๒๕๕8  ของเทศบาลตำบลกงหรา  


๙.๒  เมื่อเทศบาลตำบลกงหรา  ได้คัดเลือกผู้เสนอราคารายใดให้เป็นผู้ขาย และได้ตกลงซื้อสิ่งของตามสอบราคาแล้ว  ถ้าผู้ขายจะต้องสั่งหรือนำสิ่งของดังกล่าวเข้ามาจากต่างประเทศ และของนั้น ต้องนำเข้ามาโดยทางเรือในเส้นทางที่มีเรือไทยเดินอยู่  และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชย์นาวี  ดังนี้


       (๑)  แจ้งการสั่งหรือนำสิ่งของที่ซื้อขายดังกล่าวเข้ามาจากต่างประเทศ  ต่อสำนักงานคณะกรรมการส่งเสริมการพาณิชย์นาวีภายใน ๗ วัน นับตั้งแต่วันที่ผู้ขายสั่งหรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้

       (๒)  จัดการให้สิ่งของที่ซื้อขายดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทย  จากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมพาณิชย์นาวีให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น
       (๓)  ในกรณีที่ไม่ปฏิบัติตาม (๑)  หรือ  (๒)  ผู้ขายจะต้องรับผิดชอบตามกฎหมายว่าด้วยการส่งเสริมการพาณิชย์นาวี

         ๙.๓   ผู้เสนอราคาซึ่งเทศบาลตำบลกงหราได้คัดเลือกแล้ว  ไม่ไปทำสัญญาหรือข้อตกลงภายในเวลาที่ทางราชการกำหนดดังระบุไว้ในข้อ ๖  เทศบาลตำบลกงหราจะริบหลักประกันซอง หรือเรียกร้องจากผู้ออกหนังสือค้ำประกันซองทันที และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ

         ๙.๔   เทศบาลตำบลกงหราสงวนสิทธิที่จะแก้ไข เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของสำนักงานอัยการสูงสุด (ถ้ามี)
เทศบาลตำบลกงหรา
                                                                นางปภาวรินท์   ข้องจิตร์
                                                                   หัวหน้าเจ้าหน้าที่พัสดุ
วันที่  18  มกราคม  2559
รายละเอียดคุณลักษณะตามเอกสารแนบท้าย
(แนบท้ายประกาศสอบราคาซื้อเลขที่ 2 / ๒๕๕9   ลงวันที่   18  มกราคม  2559)
1. เป็นรถบรรทุกเครื่องยนต์ดีเซล  ขนาดไม่ต่ำกว่า  1  ตัน  แบบกระบะตอนเดียว  (2  ประตู ) ระบบขับเคลื่อน  4  ล้อ  โดยสามารถเปลี่ยนโหมดการขับเคลื่อน  จาก  2  ล้อ เป็น 4  ล้อ  ได้โดยไม่ต้องหยุดรถ
2. ปริมาตรกระบอกสูบไม่ต่ำกว่า  2,500  ซีซี
3. ระบบเกียร์ธรรมดา
4. ระบบพวงมาลัยเพาเวอร์  ปรับระดับได้
5. ระบบกันสะเทือนหน้า  อิสระปีกนกคู่  สปริงและเหล็กกันโครง
6. ระบบแบรกหน้าเป็นดิสก์เบรก  หลังเป็นดรัมเบรกและมีระบบป้องกันล้อล็อค  ABS

7. มีถุงลมนิรภัยคู่หน้า
8. มีระบบปรับอากาศ
9. เป็นกระบะสำเร็จรูป  มีพื้นปูกระบะ
10. เบาะนั่งเป็นเบาะพีวีซี
11. ราคารวมภาษีสรรพสามิต
12. เป็นรถยนต์รุ่นใหม่ล่าสุด
13. อุปกรณ์ประจำรถตามมาตรฐานผู้ผลิต  และอุปกรณ์พิเศษสำหรับรถยนต์จะต้องเป็นอุปกรณ์ที่ติดตั้งมาจากโรงงาน  


14. การรับประกันตามมาตรฐานผู้ผลิต
15. การจัดซื้อยานพาหนะเครื่องยนต์ดีเซลโดยเฉพาะรถยนต์ขนาดเล็กให้มีคุณสมบัติตามมาตรฐานผลิตภัณฑ์อุตสาหกรรม  เลขที่  มอก.  2155-2546 หรือเลขที่  มอก. ล่าสุด   โดยจัดซื้อตามราคาท้องตลาด



